У паняцця ёсць і іншыя значэнні, гл. Ольбарг (значэнні).
**О́льбарг**(дацк.: Aalborg [ˈʌlb̥ɒːˀ]) — горад у Даніі, у цэнтры Паўночнай Ютландыі з насельніцтвам 104 885 чалавек (2012). Яго геаграфічнае становішча на Лім-фіёрдзе спрыяла таму, што ў Сярэднявеччы Ольбарг стаў важнай гаванню, а пазней — прамысловым цэнтрам. Сёння горад перажывае пераходны этап ад прамысловага горада, населенага рабочым класам, да навукаёмістага цэнтра. Гэтаму ў вялікай меры спрыяе Ольбаргскі ўніверсітэт, заснаваны ў 1974 годзе. У Ольбаргу знаходзіцца ваенна-паветраная база і лютэранская епархія.

Гісторыя
--------

Мост цераз Лім-фіёрд, які злучае Ольбарг і Нерэсундбі
Гісторыя Ольбарга пачалася больш за 1000 гадоў назад. Спачатку гэта было гандлёвае паселішча на Лім-фіёрдзе. Першая згадка Ольбарга пад яго пачатковай назвай *Алабу* сустракаецца на манеце, датаванай 1040 годам. Па-іншаму назву горада можна прачытаць як *Алебу*, прыблізны пераклад азначае «Населенае месца каля ручая».

У Сярэднявеччы Ольбарг квітнеў, ён стаў адным з найбуйнейшых гарадоў у Даніі. Дабрабыт горада яшчэ больш умацаваўся, калі ў 1516 годзе Ольбарг атрымаў манаполію на гандаль селядцом.

Ольбарг атрымаў прывілеі горада ў 1342 годзе, епархія ўтворана ў 1554 годзе.

Падчас нямецкай акупацыі Даніі ў 1940, у самым пачатку кампаніі аэрапорт у Ольбаргу быў захоплены нямецкімі дэсантнікамі. Лічыцца, што Ольбарг — першы горад у гісторыі, захоплены дэсантнымі войскамі.

Клімат
------

| **Клімат Ольбарга** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Сярэдні максімум, °C | 3,1 | 3,1 | 6,8 | 12,3 | 16,2 | 19,1 | 21,8 | 21,5 | 17,7 | 12,4 | 7,9 | 3,8 | 12,1 |
| Сярэдні мінімум, °C | −0,6 | −1,3 | 0,2 | 3,8 | 7,7 | 10,9 | 13,8 | 13,7 | 10,5 | 6,5 | 3,7 | 0,1 | 5,8 |
| Норма ападкаў, мм | 32 | 28 | 21 | 22 | 27 | 33 | 45 | 36 | 34 | 40 | 35 | 32 | 385 |
| *Крыніца: weatheronline.uk* |

Прамысловасць
-------------

Вуліца Ёмфру Анэ (Jomfru Ane Gade) цалкам складаецца з рэстаранаў з вялікімі заламі і маленькімі тэрасамі, якія выходзяць на пешаходную зону.
У Ольбаргу развіты машынабудаўнічая (пераважна суднабудаванне і вытворчасць абсталявання для цэментнай прамысловасці), цэментная, рыбапераапрацоўчая, тэкстыльная і хімічная прамысловасці. Горад застаецца прамысловым і камерцыйным цэнтрам Даніі, які экспартуе збожжа, цэмент і рыбу, аднак шматлікія прадпрыемствы ў горадзе былі закрыты ў апошнія гады, або па прычыне банкруцтва, або з-за пераезду ў іншыя краіны.

У Ольбаргу дзейнічае De Danske Spritfabrikker's («Дацкі спіртаперапрацоўчы завод») — найбуйнейшае ў свеце прадпрыемства, якое вырабляе моцны алкаголь — аквавіт, які пастаўляецца больш, чым у 140 краін свету.

Аўтобусны прыпынак у Ольбаргу
Кампанія Aalborg Industries вырабляе ў Ольбаргу суднавыя паравыя катлы. У Ольбаргу размешчана вытворчасць лопасцяў для ветраэнергетычных установак кампаніі Siemens Wind Power A/S (раней Bonus A/S), уваходнай у склад Siemens AG.

Ольбарг таксама з'яўляецца цэнтрам тэлекамунікацыйнай прамысловасці.
Да нядаўняга часу ў Ольбаргу размяшчалася адно з падраздзяленняў Siemens Mobile (цяпер — BenQ).

Гарады-пабрацімы
----------------

* Сцяг Нідэрландаў — Алмерэ, Нідэрланды
* Сцяг Францыі — Анціб, Францыя
* Сцяг Германіі — Бюдэльсдорф, Германія
* Сцяг Вялікабрытаніі — Эдынбург, Шатландыя, Вялікабрытанія
* Сцяг Нарвегіі — Фрэдрыкстад, Нарвегія
* Сцяг Фарэрскіх астравоўСцяг Даніі — Фуглаф'ёрдур, Фарэрскія астравы
* Сцяг Ірландыі — Голуэй, Ірландыя
* Сцяг Польшчы — Гдыня, Польшча
* Сцяг Ізраіля — Хайфа, Ізраіль
* Сцяг Кітая — Хэфэй, Кітай
* Сцяг Ісландыі — Хусавік, Ісландыя
* Сцяг Аўстрыі — Інсбрук, Аўстрыя
* Сцяг Расіі — Калінінград, Расія
* Сцяг Швецыі — Карлскуга, Швецыя
* Сцяг Вялікабрытаніі — Ланкастэр, Англія, Вялікабрытанія
* Сцяг  Грэнландыі — Нуўк, Грэнландыя
* Сцяг Расіі — Пушкін, Расія
* Сцяг ЗША  — Расін, ЗША
* Сцяг Швейцарыі — Раперсвіль-Ёна, Швейцарыя
* Сцяг Германіі — Рэндсбург, Германія
* Сцяг Латвіі — Рыга, Латвія
* Сцяг Фінляндыі — Рыйхімякі, Фінляндыя
* Сцяг  ГрэнландыіСцяг Даніі — Скорсбісун, Грэнландыя
* Сцяг ЗША  — Солванг  (англ.) (бел. ЗША
* Сцяг Румыніі — Тулча, Румынія
* Сцяг Балгарыі — Варна, Балгарыя
* Сцяг Літвы — Вільнюс, Літва
* Сцяг Германіі — Вісмар, Германія

Зноскі
------

1. ↑  FOLK1: Population 1 January, 1 April, 1 July and 1 October by region, sex, age, marital status, ancestry, country of origin and citizenship (англ.)(недаступная спасылка).  Statistics Denmark. Архівавана з першакрыніцы 4 жніўня 2017. Праверана 2 мая 2011.

Літаратура
----------

* Беларуская энцыклапедыя: У 18 т. Т. 11: Мугір — Паліклініка / Рэдкал.: Г. П. Пашкоў і інш. — Мн. : БелЭн, 2000. — Т. 11. — 560 с. — 10 000 экз. — ISBN 985-11-0035-8. — ISBN 985-11-0188-5 (т. 11).

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ольбарг

|  |  |
| --- | --- |
| ⚙️   Слоўнікі і энцыклапедыі | Вялікая нарвежская · Вялікая расійская (старая версія) · Вялікая савецкая (1 выд.) · Бракгаўза і Эфрона · Малы Бракгаўза і Эфрона · Britannica (11-th) · Britannica (онлайн) |
| Нарматыўны кантроль | BNF: 13611870f · GND: 4128603-0 · LCCN: n81018849 · NKC: ge307010 · VIAF: 140725186 |